An kadaklan kan mga pasahero napiritan na magtaragbang paluwas sa bus kan marisa nindang nawaran nin direksyon an vehiculo.
Nangyari an remalaso sa pag-oltanan kan Barangay Panagan asin Salvacion sa banwaan na ini, mantang an bus hale sa Naga City pasiring sa banwaan kan Lagonoy.
Segun ki Police Insp. Ariel Pregonaro y Blanco, an hefe kan police digdi marikas man sindang nagdespachar nin mga tawohan pasiring sa lugar kan aksidente.
Mayoriya sa mga pasahero kan bus an nag-kanya-kanyang lunad sa ibang awto pasiring sa saindang distinasyon.
An nagkapira sa mga nagsapo nin gatok asin bakros iyo sinda Maria Corazon Maranan, kan Tigaon, Eurelyn Nacional, kan San Agustin, Pili, Eric Villete kan Sta. Maria, Lagonoy asin Jeanette Aquino.
Mantang ginigibo an imbestigasyon an driver kan Florencia bus na si Aristo Nipa y Casual, na residente kan Salvacion sa banwaan na ini an nasa poder kan mga awtoridad.
Sabi pa sa report an bus may body number 5508 asin plakang numero EVT 639.
war_Latn ceb_Latn war_Latn ceb_Latn war_Latn war_Latn tgl_Latn